

 **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2019

Ca urmare a notificării adresate de **CONSILIUL JUDEȚEAN SUCEAVA–** cu sediul înjudețul Suceava, municipiul Suceava, str. Ștefan cel Mare, nr. 36 **privind planul/ programul PLAN URBANISTIC ZONAL ”Constituirea unui parc industrial pe amplasamentul și în vecinătatea CENTRULUI ECONOMIC BUCOVINA”**, în orașul Salcea și comuna Dumbrăveni, județul Suceava, înregistrată la APM Suceava cu nr. 15227/22.11.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 02.12.2019, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat;
	+ în baza avizului favorabil ISU și a punctelor de vedere favorabile DSP și SGA,

**decide:**

**Planul/programul PLAN URBANISTIC ZONAL ”Constituirea unui parc industrial pe amplasamentul și în vecinătatea CENTRULUI ECONOMIC BUCOVINA”**, în orașul Salcea și comuna Dumbrăveni, județul Suceava, **titular CONSILIUL JUDEȚEAN SUCEAVA–** cu sediul înjudețul Suceava, municipiul Suceava, str. Ștefan cel Mare, nr. 36, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenurile studiate, în suprafață totală de 140450 mp, sunt situate în extravilanul oraşul Salcea (125613 mp, proprietate publică a judeţului Suceava - CF nr. 33427 şi 3000 mp, transmis Consiliului Judeţean Suceava în folosinţă gratuită din domeniul privat al oraşului Salcea) şi în comuna Dumbrăveni (11837 mp, proprietate publică a Judeţului Suceava - CF nr. 31855).

Conform CU nr. 39/28.03.2019 eliberat de Consiliul Județean Suceava, terenul are folosința actuală curți-construcții, construcții industriale și edilitare, fâneață.

**Vecinătăți:**

Nord – terenuri agricole extravilane;

 Sud – drumul de acces către Aeroportul Internațional Ștefan cel Mare;

 Est – terenuri agricole extravilane;

Vest – Aeroportul Internațional Ștefan cel Mare;

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin această docmentație se studiază posibilitatea introducerii terenului în intravilan în vederea constituirii unui parc industrial pe amplasamentul şi în vecinătatea Centrului Economic Bucovina.

Terenul aferent Centrului Economic Bucovina are o suprafață totală de 125613 mp, din care 47918 mp, împrejmuiți, sunt ocupați cu clădiri (6828 mp), alei carosabile, alei pietonale, parcări și spații verzi.

Terenul de aproximativ 3000 mp , ce constituie drumul de acces de la drumul către aeroport și Centrul Economic Bucovina care fost transmis Consiliului Judeţean Suceava în folosinţă gratuită din domeniul privat al Oraşului Salcea pe durata exisntenței Centrului Economic Bucovina în baza HCL nr. 39/2.12.2005, face obiectul reglementărilor prezentei documentații, însă nu este inclus în bilanțul propus al suprafețelor.

**Indici urbanistici :**

 **POT max: 70,00 % CUT max: 2,10**

Regim max. înălţime: S+P+4

Înălțime maxim admisă: 20 m

Suprafața construită: 96215,00 mp

Suprafața circulații, accesuri, parcări: 13745,00 mp

Suprafața spații verzi: 27490,00 mp

Terenul de aproximativ 3000 mp, ce constituie drumul de access către aeroport și Centrul Economic Bucovina nu a fost prins în bilanțul de mai sus.

Se propune următoarea zonificare funcțională:

* Zonă unități industriale;
* Zonă dotări servicii complementare (spații expo, birouri, etc)

Sunt admise următoarele utilizări:

* Activităţi industriale productive şi de servicii, IMM desfăşurate în construcţii industriale mari şi mijlocii, distribuţia şi depozitarea bunurilor şi materialelor produse, cercetarea industrială care necesită suprafeţe mari de teren;
* Servicii pentru zona industrială, transporturi, depozitare comercială, servicii comerciale legate de transporturi  şi depozitare;
* Activităţi productive desfăşurate în construcţii industriale mici şi mijlocii, destinate producţiei, distribuţiei şi depozitării bunurilor şi materialelor, cercetării industriale şi anumitor activităţi comerciale care nu necesită suprafeţe mari de teren;
* Depozitare și comerț en-gros;
* Depozitare și comerț en-detail numai pentru produse care nu pot fi transportate la domiciliu cu autoturismul propriu sau cu taxi;
* Spații de tip show-room;
* Activități ce cuprind suprafeţe de parcare pentru angajaţi, accese auto sigure şi suficient spaţiu pentru camioane – încărcat / descărcat şi manevre.

Sunt interzise următoarele tipuri de activităţi şi de lucrări:

* Activităţi productive poluante, cu risc tehnologic sau incomode prin traficul generat;
* Locuințe indiferent de regimul de înălţime sau forma clădirii;
* Unități agro-zootehnice, abatoare;
* Anexe gospodărești pentru creșterea animalelor;
* Depozitare pentru vânzarea unor cantităţi de substanţe inflamabile sau toxice;
* Depozite de deșeuri;
* Spălătorii chimice;
* Se interzice amplasarea unităţilor de învăţământ preşcolar, şcolar şi gimnazial, a serviciilor publice sau de interes general şi a spaţiilor pentru sport;
* Lucrări de teresament de natură să afecteze amenajările din spaţiile publice şi construcţiile de pe parcelele adiacente;
* Orice lucrări de terasamente care pot să provoace scurgerea apelor pe parcelele vecine sau care împiedică evacuarea şi colectarea apelor meteorice

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a construcțiilor se va realiza prin extinderea rețelei existente pentru Centrul Economic Bucovina.

**Canalizare**

Apele uzate menajere rezultate de la construcții, vor fi canalizate spre conducta de canalizare extinsă din rețeaua existentă pentru Centrul Economic Bucovina.

**Alimentarea cu energie electrică**

Alimentare cu energie electrică se va face din rețeaua de distribuție existentă pentru Centrul Economic Bucovina, printr-o extindere de rețea la care se vor crea branșamente ce vor asigura energia electrică la toate imobilele ce urmează a fi construite.

**Alimentarea cu căldură**

Încălzirea spațiilor se va face în sistem mixt – electric și/sau cu gaze naturale.

Pentru alimentarea cu gaze naturale,se va executa pentru fiecare corp de clădire, un branșament individual la rețeaua propusă spre extindere din Centrul Economic Bucovina.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Rezidenții parcului industrial sau administratorul vor încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal** se va putea face direct de pe latura de sud din drumul existent ce este special amenajat pentru Centru Economic Bucovina.

Se propune amenajarea de parcări pentru:

- constructii industriale și depozitare: 1 loc/100 mp arie desfășurată;

- comerț:1 loc/50 m arie desfășurată;

- birouri :1 loc/30 salariați + 20 %.

Staționarea autovehicolelor atât în timpul lucrărilor de construcții cât și în timpul funcționării clădirilor se va face în afara drumurilor publice.

 *d) problemele de mediu relevante pentru plan sau program –* traficul generat de dezvoltarea zonei va produce noxe și poluare fonică, dar sub limitele acceptabile*;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural- *nu este cazul*;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau vecinătatea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării;

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Monitorul de Suceava” a anunțurilor publice privind prima versiune a proiectului în zilele de 22.11.2019 și 26.11.2019, până la luarea deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

 În urma publicării din data de 12.12.2019, în ziarul ” Monitorul de Suceava” a anunțului deciziei de încadrare nu au fost semnalate observații din partea publicului.

 Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV,**

 Şef Serviciu, Întocmit,

 Avize, Acorduri, Autorizaţii

|  |  |
| --- | --- |
|   |  |